Ξενοφώντα « Ελληνικά»

Κεφάλαιο 2, §§ 21 – 23
Η αντίδραση των Αθηναίων στους όρους της ειρήνης

Ερμηνευτικές ερωτήσεις
1. Από ποια συναισθήµατα διακατέχονταν οι Αθηναίοι κατά την επάνοδο του Θηραµένη από τη Σπάρτη και γιατί;
2. Ποια πρόσωπα εµπλέκονται στα γεγονότα που αναφέρονται στις §§ 21-23, σε ποιες ενέργειες προβαίνουν και πώς τα χαρακτηρίζετε γι’ αυτές τις ενέργειές τους;
3. Ποια ήταν η γνώµη του Θηραµένη για τις προτάσεις των Σπαρτιατών και τι πρότεινε στους συµπολίτες του; Να χαρακτηρίσετε τη στάση του γενικά ως πρεσβευτή της Αθήνας αλλά και ως απλού Αθηναίου πολίτη.
4. Πώς κρίνετε την εντύπωση που είχαν πολλοί Έλληνες ότι η ηµέρα της παράδοσης της Αθήνας και της κατεδάφισης των τειχών της σήµαινε την αρχή της ελευθερίας για την Ελλάδα; Να αναπτύξετε την άποψή σας.

Ασκήσεις Γραμματικής
1. Να διαγράψετε το σκέλος που περιέχει λάθος στο γραµµατικό προσδιορισµό των λέξεων που δίνονται:
• πλῆθος: είναι ουσιαστικό β΄ / ουσιαστικό γ΄ κλίσης
• µέλλειν: είναι απαρέµφ. µέλλοντα / απαρέµφ. ενεστώτα
• ἐπανέφερον: είναι οριστική παρατατικού / οριστική αορίστου β΄
• ταῦτα: είναι δεικτική αντωνυµία / οριστική αντωνυµία
• περιεχεῖτο: είναι παρτ. του περιέχοµαι / του περιχέοµαι
• πείθεσθαι: είναι απαρέµφ. / προστακτ. ενεστ. του πείθοµαι
• ἀπήγγελλον: είναι παρατατικός / αόριστος του ἀπαγγέλλω
• συνεπαινεσάντων: είναι µετοχή ενεστ. / αορίστου του συνεπαινώ

2. Να γραφεί το β΄ ενικό και πληθυντικό πρόσωπο της προστακτικής του ενεστώτα, του αορίστου και παρακειµένου των ρηµατικών τύπων: νοµίζοντες, ἄρχειν.

Συντακτικές ασκήσεις
1. Να συµπληρώσετε τα κενά, ώστε να χαρακτηρίζεται πλήρως η συντακτική θέση των όρων που δίνονται:
• ἄπρακτοι: είναι ................ κατηγορούµενο που δηλώνει ..................
• ἀπολλυµένων: είναι ............... µετοχή και γενική του ........... στο ............
• διὰ τὸ πλῆθος: ο εµπρόθετος προσδιορισµός δηλώνει .............................
• ἀντειπόντων: είναι µετοχή ……………………………… και γενική …………………………………
• πλειόνων: είναι ………………………………………. στο …………………………………………
• προθυµίᾳ: είναι δοτική του ……………………………………………………………..

2. Να διαγράψετε σε κάθε πρόταση το σκέλος που περιέχει λάθος στον προσδιορισµό της συντακτικής λειτουργίας των λέξεων που δίνονται:
• αὐτούς: είναι αντικείµενο / υποκείµενο στο εἰσιόντας
• µέλλειν: είναι υποκείµενο / αντικείµενο του ἐνεχώρει
• τῷ λιµῷ: είναι δοτική της αναφοράς / δοτική της αιτίας
• τῇ (δὲ) ὑστεραίᾳ: είναι δοτική του χρόνου / δοτική της αιτίας
• λέγων: είναι αιτιολογική µετοχή / τροπική µετοχή
• τὴν εἰρήνην: είναι αντικείµενο / υποκείµενο στο δέχεσθαι

Λεξιλογικές - Σηµασιολογικές ασκήσεις
1. Να εξηγήσετε τη σηµασιολογική διαφορά που έχουν οι λέξεις της αρχαίας ελληνικής: λιµός, λοιµός.
2. Να συσχετίσετε ετυµολογικά τις παρακάτω λέξεις µε λέξεις του κειµένου:   διάγγελµα, συνήγορος, ευπειθής, προαίρεση, χρειάζοµαι, πλειοψηφία, δοξασία, αρχικός,     ακτοπλοΐα.
